नई दिल्ली: प्रधानमंत्री नरेंद्र मोदी दीपावली के दिन केदारनाथ जायेंगे जहां वह उच्च हिमालयी क्षेत्र में स्थित बाबा केदार के धाम में पूजा अर्चना के साथ ही केदारपुरी में चल रहे पुनर्निर्माण कार्यों की भी समीक्षा करेंगे। प्रधानमंत्री के आगमन के सिलसिले में मुख्यमंत्री त्रिवेन्द्र सिंह रावत ने यहां मुख्यमंत्री आवास में उनके दौरे के लिये तैयारियों की समीक्षा की और अधिकारियों को फूलप्रूफ सुरक्षा इंतजाम करने के निर्देश दिये। मुख्य सचिव उत्पल कुमार सिंह ने बताया कि प्रधानमंत्री केदारनाथ सुबह करीब पौने दस बजे केदारनाथ पहुंचेंगे । उन्होंने बताया कि मंदिर में विधिवत पूजा अर्चना करने के बाद वह केदारपुरी में चल रही पुनर्निर्माण परियोजनाओं का निरीक्षण करेंगे।